అమృతవర్షిణి

అమృతవర్షిణి, ప్రముఖ రంగస్థల, టివీ, సినిమా నటీమణి. 2016 నంది నాటకోత్సవం లో యాది నాటికలోని నటనకుగానూ ఉత్తమ నటిగా నంది బహుమతిని అందుకుంది. 2022లో వచ్చిన అలిపిరికి అల్లంత దూరంలో అనే సినిమాతో సినిమారంగంలోకి ప్రవేశించింది.

 జననం - విద్యాభ్యాసం 
అమృతవర్షిణి 1984, అక్టోబరు 8న ఆంధ్రప్రదేశ్ రాష్ట్రం, కృష్ణా జిల్లా లోని విజయవాడలో జన్మించింది. ఈమె అర్థశాస్త్రంలో ఎం.ఎ. చదివి,మానవ వనరుల శాస్త్రంలో ఎం.బి.ఏ., హిందీ లాంగ్వేజ్‌ పండిట్‌ (హెచ్‌పిటి) పూర్తిచేసి, ప్రస్తుతం నాగార్జున విశ్వవిద్యాలయంలో ఎంఎ థియేటర్‌ ఆర్ట్స్‌ రెండో ఏడాది చదువుతున్నది.

 కుటుంబ నేపథ్యం 
అమృతవర్షిణి తల్లి బుర్రా విజయదుర్గ ప్రముఖ రంగస్థల నటి. విజయదుర్గ గతంలో చంద్రమతి, చింతామణి వంటి నాటకాల్లో నటించింది. రేడియో ఆర్టిస్ట్‌గానూ పనిచేసింది. అమృత వర్షిణి తాత ములుగు వీరభద్రరావు ప్రముఖ రంగస్థల నటుడు. ఆయన స్ఫూర్తితో అమృత నాటకరంగంలోకి ప్రవేశించింది. రామాంజనేయయుద్ధంలో రాముడు, కురుక్షేత్రంలో కృష్ణుడు, కార్యవర్థి బాలనాగమ్మ, చింతామణిలో బిళ్వమంగళుడు, భవానీశంకరుడు, భక్త కన్నప్పలో కైలాస్‌నాథాశాస్త్రిగా వీరభద్రరావు నటించాడు.

 రంగస్థల ప్రస్థానం 
2014 ఆగస్టులో 'కలహాల కాపురం' నాటికతో రంగస్థలంపై అడుగు పెట్టింది. ఇప్పటివరకు 700 నాటక, నాటికల ప్రదర్శనలలో పాల్గొంది. పలు సాంఘిక, పౌరాణిక, జానపద నాటికలు, నాటకాల్లో తన నటనా ప్రతిభకు ఉభయ తెలుగు రాష్ట్రాల్లో ఎంతో పేరుప్రఖ్యాతులు వచ్చాయి. అనేక పరిషత్తులలో ఉత్తమ నటిగా బహుమతులు, సత్కారాలు అందుకుంది. విజయవాడ ఆకాశవాణి కేంద్రంలో బి గ్రేడ్ కళాకారిణిగా గుర్తింపు పొందింది.

అమృత వర్షిణి పౌరాణికం ‘పాదుక’లో కైక, ‘యయాతి’లో దేవయాని, భక్తకన్నప్పలో ‘నీలా’, హరిశ్చంద్రలో ‘చంద్రమతి’, బాలనాగమ్మలో ‘బాలనాగమ్మ’, ఝాన్సీ లక్ష్మీభాయిలో ‘ఝాన్సీ’, మాధవరంలో ‘గుండమ్మ’గా నటించింది. యాదిలో యాదమ్మ, గోమాలక్ష్మిలో వెంకటలక్ష్మి, బృందావనంలో సంధ్య, కొత్తలో అక్షయ పాత్రలలో గుర్తింపు పొందింది.

 నటించినవి 
 నాటకాలు: బ్రతకనివ్వడండి, మదర్ థెరీసా, బృందావనం, ఇంటింటి కథ, లావాలో ఎర్రగులాబి, నేటిగాంధి, మనోనయనం, కలిసుంటాం అంతే,యధాప్రజా తథారాజా మొదలైన సాంఘిక నాటకాలు... భక్త కన్నప్ప, పాండవుద్యోగం, సత్యహరిశ్చంద్ర, ఝాన్సీ లక్ష్మీబాయి, బాలనాగమ్మ, చింతామణి మొదలైన పౌరాణిక నాటకాలు
 నాటికలు: యాది, గోవు మాలచ్చిమి, అక్షయ, మరో దేవాలయం, సౌందర్య భారతం, నిశబ్ద సంకేతం. శిక్ష, బంగారం, భలే వాళ్లే వీళ్లు, అమృతవర్షిణి, యయాతి, కలహాల కాపురం, పెళ్ళి చేసి చూడు, ఆఖరి ఉత్తరం, ఆశ్రయం, నేటి న్యాయం, పల్లె పడుచు, పంజరంలో పక్షులు, ఒక్కమాటేచాలు, సముద్రమంత సంతోషం, అక్క అలుగుడు..చెల్లి సణుగుడు, వామ్మో గుత్తొంకాయ్‌, నాలుగోవ సమస్య, త్రిజుడు, ఊ అంటావా ఉహూ అంటావా, అగ్నిసాక్షి

 దర్శకత్వం 
 నాన్నా నేనొచ్చేస్తా

 బహుమతులు 
* నంది బహుమతులు:ఉత్తమ నటి - యాది, నంది నాటక పరిషత్తు - 2016 

* గరుడ బహుమతులు:
 ఉత్తమ నటి - సౌందర్య భారతం, 2015
 ఉత్తమ నటి - యాది, 2016
 ఉత్తమ ద్వితీయ నటి - యయాతి (పౌరాణికం), 2016

* ఇతర బహుమతులు:
 ఉత్తమనటి - అక్షయ (నాటిక), 2015 (పరుచూరి రఘుబాబు స్మారక నాటక పరిషత్తు - 2015)
 ఉత్తమనటి - మరోదేవాలయం (2015), యాది (2016), గోవు మాలచ్చి (2017) (అప్పాజోశ్యుల విష్ణుంభోట్ల కుందాళం కళాపరిషత్తు, చిలకలూరిపేట)
 ఉత్తమనటి - యాది (నాటిక), 2016 (అక్కినేని నాగేశ్వర రావు నాటక కళాపరిషత్ - 2016, హైదరాబాద్)
 ఉత్తమనటి - యాది (నాటిక), 9- 2016 ఏప్రిల్ 11 (అభినయ నాటక పరిషత్, పొనుగుపాడు)
 ఉత్తమనటి - యాది (నాటిక), 2016 (ప్రగతి కళామండలి, సత్తెనపల్లి)ఈనాడు, సత్తెనపల్లి, May 3, 2016
 ఉత్తమనటి - యాది (నాటిక), 2016 (శార్వాణి, చైతన్య యువజన సంఘం, బి.గొనపపుట్టుగ, శ్రీకాకుళం జిల్లా)
 ఉత్తమనటి - గోవు మాలచ్చిమి (నాటిక), 2017 (రంగస్థలి, నరసరావుపేట, గుంటూరు జిల్లా)
 ఉత్తమనటి - గోవు మాలచ్చిమి (నాటిక), 2017 (తాడేపల్లిగూడెం ఉగాది నాటక పోటీలు)
 ఉత్తమనటి - గోవు మాలచ్చిమి (నాటిక), 2017 (పొన్నూరు కళాపరిషత్, పొన్నూరు. 18వ ఉభయ తెలుగు రాష్ట్రాల స్థాయి ఆహ్వాన నాటికల పోటీలు)
 ఉత్తమనటి - గోవు మాలచ్చిమి (నాటిక), 2017 (అల్లూరి సీతారామరాజు నాటక కళాపరిషత్, కాకినాడ. 19వ ఉభయ తెలుగు రాష్ట్రాల స్థాయి ఆహ్వాన నాటికల పోటీలు, జూలై 4-6, 2017)
 ప్రత్యేక బహుమతి - నాలుగోవ సమస్య (నాటిక) (అపర్ణ నాటక కళాపరిషత్‌, తాడిపత్రి, గొల్లప్రోలు మండలం, 2019 ఏప్రిల్ 5)
 ఉత్తమనటి - అనుబంధం (నాటిక), 2019 (అక్కినేని నాగేశ్వర రావు నాటక కళాపరిషత్ - 2019, గుంటూరు)
 ఉత్తమ నటి - నాన్నా నేనొచ్చేస్తా (నాటిక) (2024 జనవరి 16-18, భోగాపురం కళాపరిషత్‌, భోగాపురం, కాకినాడ జిల్లా)

 పురస్కారాలు 
 కందుకూరి రంగస్థల పురస్కారం (ఆంధ్రప్రదేశ్ ప్రభుత్వం, 2025 ఏప్రిల్ 16)
 మహానటి సావిత్రి పురస్కారం (2018, ఏప్రిల్ 18 కళారంజని నాటక అకాడమీ, భీమవరం, పశ్చిమ గోదావరి జిల్లా)
 జమునా రాయులు స్మారక పురస్కారం (2022)
 నటవిదూషీమణి పురస్కారం (2024 భోగాపురం కళాపరిషత్‌)

 టీవిరంగం 
ఈటీవీలో ప్రసారమైన మనసు- మమత సీరియల్‌లో తల్లిపాత్రలోనూ, వసంత కోకిలలో కన్నింగ్‌ క్యారెక్టర్‌లోనూ నటించింది.

 సినిమారంగం 

 అలిపిరికి అల్లంత దూరంలో (2022)

 సామాజిక సేవ 
కోవిడ్ -19 సమయంలో నాటకరంగ కళాకారులు పడిన కష్టాలను చూసి చలించిన అమృతవర్షిణి, సంవత్సరానికి కనీసం ఒకరు లేదా ఇద్దరు కళాకారులకు సహాయం చేయాలని నిర్ణయించుకుంది. ఆ సంకల్పంతో తన సోదరి లహరి గుడివాడతో కలిసి 2022లో అమృతలహరి థియేటర్‌ ఆర్ట్స్‌ అండ్‌ వెల్ఫేర్‌ ఆర్గనైజేషన్‌ అనే సంస్థను స్థాపించింది. ఆ సంస్థ ద్వారా నాటకాలను ప్రదర్శించడంతోపాటు కొంతమంది మహిళలతో కలిసి ఊరగాయల తయారీ యూనిట్‌ను ప్రారంభించింది. అలా తయారుచేసిన వాటిని నాటక పోటీలు నిర్వహించే ప్రదేశాల్లో స్టాల్ పెట్టి, వాటి అమ్మకం ద్వారా వచ్చిన లాభాలతో నిరుపేద కళాకారులకు ఆర్థిక సాయాన్ని అందిస్తుంది.

 చిత్రమాలిక 

 మూలాలు 

ఇతర లింకులు

వర్గం:1988 జననాలు
వర్గం:జీవిస్తున్న ప్రజలు
వర్గం:కృష్ణా జిల్లా రంగస్థల నటీమణులు
వర్గం:తెలుగు రంగస్థల నటీమణులు